अब बैंक से चार बार से अधिक राशि निकालने पर शुल्क लेने की तैयारी
भास्कर न्यूज | जांजगीर-चांपा
नोट बंदी के बाद से ही बैंकों की मनमानी कम होने का नाम नहीं ले रही। पहले नोट की कमी बताई जा रही थी। अब बैंक दावा कर रहे कि आरबीआई से पर्याप्त नोट मिल रहे, लेकिन एटीएम कुछ और कहानी बयां कर रहे हैं। शहर के कई एटीएम ड्राई हैं तो अधिकांश एटीएम में छोटे नोटों की कमी है। इसकी वजह से लोगों को चेंज के लिए भटकना पड़ रहा है।
नोट बंदी के बाद से लोगों की परेशानी कम होने का नाम नहीं ले रही। एसबीआई की कई एटीएम के साथ कैश डिपॉजिट मशीन भी बंद है। एक बार फिर सरकारी और प्राइवेट बैंक एटीएम से राशि निकासी पर जुर्माना वसूल करने की तैयारी में हैं। हालांकि बैंकों ने कैश विड्राल की लिमिट बढ़ा दी है। फिर भी आम आदमी की मुसीबत इससे कम होगी नहीं। क्योंकि सामान्य आदमी जरूरत के हिसाब से ही बैंक से पैसे निकलवाता है। सामान्यतः: नौकरी पेशा लोग भी थोड़ी थोड़ी राशि ही निकालकर काम चलाने की पॉलिसी पर चलते हैं और माह में कई बार एटीएम से सुविधानुसार पैसे निकालते हैं। अब एसबीआई सहित अन्य बैंकों द्वारा चार बार से अधिक रकम निकासी पर सेवा शुल्क लेने से ऐसे उपभोक्ताओं के खाते से राशि कट जाएगी।
शहर के अधिकतर एटीएम में बड़े नोट
शहर में एसबीआई सहित अन्य बैंकों की एटीएम है। लेकिन इन एटीएम में छोटे नोटों की किल्लत है। बैंक प्रबंधन एटीएम में पर्याप्त नोट होने का दावा तो करती है, लेकिन लोगों को जरूरत के हिसाब से पैसे नहीं मिल पा रहे हैं। कई एटीएम में 2 हजार के ही नोट निकल रहे हैं। जिसके कारण उपभोक्ताओं को छोटे नोट के लिए भटकना पड़ रहा है।
hin_Deva bho_Deva hin_Deva hin_Deva bho_Deva hin_Deva